**SERVEI DE COMUNICACIÓ SOIB**

**Annex logotips**

La publicitat o difusió de les actuacions finançades a partir de les convocatòries del SOIB i executades per part d’entitats locals, del tercer sector o empreses privades han de complir amb determinats requisits, com és l’ús correcte dels logotips de les entitats que han finançat el programa.

És per això que a tota publicitat o difusió que es dugui a terme per part de les entitats beneficiàries de les convocatòries del SOIB s'ha de fer constar el nom complet del programa, així com una referència a per quin o quins organismes ha estat finançat. d’acord amb les indicacions següents:

* És imprescindible que tota la publicitat o difusió incorpori els logotips dels organismes que financen la convocatòria.
* Així mateix, l'entitat hi pot fer constar els seus elements identificatius en la mateixa grandària o amb una grandària menor que la dels logotips del SOIB i la resta d’organismes finançadors.
* L’ordre dels logotips ha de ser: SOIB / organismes europeus (Garantia Juvenil, Fons Social Europeu...) / organismes estatals (SEPE) / entitat beneficiària de la subvenció.
* A més, la disposició dels logotips a l’espai s’ha de fer seguint amb els criteris definits per la segona edició del Llibre d’Estil del Govern de les Illes Balears, que a la pàgina 108 diu el següent:

*“En el cas que coexisteixin dos logotips o més del Govern de les Illes Balears amb un altre o uns altres aliens a la institució, cal disposar els logotips en la primera pàgina així com s’indica a continuació. La configuració de la segona pàgina i les successives dependrà dels termes establerts per les entitats interessades.*

*Alineats a l’esquerra s’hi han de situar el logotip o els logotips del Govern, d’acord amb les indicacions dels apartats anteriors.*

*El logotip o els logotips corresponents a altres ens o institucions aliens al Govern s’han d’alinear a la dreta.”*

* Els logotips del SOIB es poden trobar a l’apartat “imatge corporativa” del web del SOIB: <https://soib.es/imatge-corporativa/> i els del Govern i les diverses conselleries al web de la CAIB.